|  |  |
| --- | --- |
| Saopštenje za medije | 23.oktobar 2018. |

**Otvoren konkurs za stipendije u programu „Najbolji iz jugoistočne Evrope“ za studijsku godinu 2019/2020**

Podgorica - Erste banka i u studijskoj godini 2019/2020 podržava „Best of South-East“ („Najbolji iz jugoistočne Evrope“) program razvoja i daljeg obrazovanja koji talentovanim i vrijednim studentima nudi mogućnost jednogodišnjih stipendija u visini do 10.000 eura.

Program sprovodi Steiermärkische Sparkasse Bank u saradnji sa univerzitetima u Gracu i u Leobenu. Konkurs za stipendije je otvoren i na njega se mogu prijaviti studenti prava, ekonomije, tehničkih fakulteta, metalurgije i geologije, kao i muzike – koncertnog i operskog pjevanja. Program „Najbolji iz jugoistočne Evrope“ namijenjen je studentima državljanima Crne Gore, Bosne i Hercegovine, Hrvatske, Makedonije, Slovenije i Srbije koji su na osnovnim i postdiplomskim studijama.

Cilj programa je da studentima pruži priliku da dobiju međunarodno radno iskustvo i omogući

dalje usavršavanje, te im na taj način olakša da počnu svoj profesionalni put.

Za program se mogu prijaviti studenti sa akreditovanih univerziteta koji:

* završavaju trogodišnje studije,
* počinju ili su na specijalističkim studijama,
* imaju odlično znanje engleskog i dobro znanje njemačkog jezika.

Prijave za studente **prava i ekonomije** (najviše 10 stipendista iz regiona) traju do 5. decembra 2018.

U sklopu programa stipendisti imaju pravo na stipendiju u visini do 10.000 eura, koja pokriva troškove smještaja u studentskom domu u Gracu, mjesečni džeparac do 690 eura, školarinu Univerziteta u Gracu, registraciju pri Univerzitetu u Gracu, intenzivan kurs njemačkog u univerzitetskom jezičkom centru „Treffpunkt Sprachen“ kao i troškove raznih društvenih i kulturnih događaja tokom cijele godine.

Studenti koji osvoje stipendije biće u prilici da, tokom jednogodišnjeg boravka u Gracu, prođu obuku ili praksu u Steiermärkische Sparkasse Bank ili drugom štajerskom preduzeću. Odabrani predmeti na Univerzitetu u Gracu zaokružiće akademsku obuku i obrazovanje studenata.

Prijave za studente **tehničkih fakulteta** (najviše dvoje stipendista iz regiona) traju do 12. decembra 2018.

U sklopu programa stipendisti imaju pravo na stipendiju do 10.000 eura koja obuhvata mjesečni džeparac od 750 eura, registraciju i školarinu na Tehničkom univerzitetu, različite društvene i kulturne aktivnosti.

Prijave za studente **metalurgije/geologije** (najviše dvoje stipendista iz regiona) traju do 10. decembra 2018.

U sklopu programa stipendisti imaju pravo na stipendiju vrijednu do 10.000 eura koja obuhvata mjesečni džeparac od 750 eura, registraciju i školarinu na Univerzitetu za rudarstvo, metalurgiju i geologiju (Montanuniversität Leoben), različite društvene i kulturne aktivnosti.

Prijave za studente muzike, **smjer pjevanje** (najviše dvoje stipendista iz regiona) traju do 30. novembra 2018.

U sklopu programa stipendisti imaju pravo na stipendiju koja iznosi do 9.000 eura po godini studija (studije traju dvije godine) na Univerzitetu za muziku i izvođačke umjetnosti u Gracu.

Više detalja o uslovima i procesu prijave pronađite na: <https://www.erstebank.me/sr_ME/footer-stanovnistvo/o-banci/program-best-of-south-east>

(kraj)

Ovo saopštenje dostupno je i na: <https://www.erstebank.me/sr_ME/saopstenja/2018/10/23/otvoren-konkurs-za-stipendije-u-programu-najbolji-iz-jugoistocne-evrope-za-studijsku-godinu-2019-2020>

**Za dodatne informacije:**

Erste Bank AD Podgorica, 81000 Podgorica, Arsenija Boljevića 2A, [www.erstebank.me](http://www.erstebank.me)

**Služba komunikacija**

Dragana Crvenica, tel: +382 20 440 448; mob: +382 63 299 800; email: [dcrvenica@erstebank.me](mailto:dcrvenica@erstebank.me)